टीकाकरण अभियान का औचक निरीक्षण
पुष्कर | पशुओंमें खुरपका मुंहपका रोग के उन्मूलन के लिए पुष्कर क्षेत्र में चलाए जा रहे टीकाकरण अभियान का सोमवार को पशुपालन विभाग के अतिरिक्त निदेशक डॉ. जीएल मीणा ने औचक निरीक्षण किया। इस दौरान पास के गांव देवनगर में कर्मचारी पशुओं का टीकाकरण करते मिले। डॉ. मीणा ने अपने हाथों से पशुओं के टीके लगाकर कर्मचारियों का मनोबल बढ़ाया एवं पशुपालकों को सभी पशुओं का टीकाकरण कराने के लिए प्रेरित किया। इस अवसर पर राजस्थान पशु चिकित्सा कर्मचारी संघ के प्रदेशाध्यक्ष अजय सैनी ने अतिरिक्त निदेशक को टीकाकरण में रही समस्याओं से अवगत कराया। उन्होंने नियमानुसार टीकाकरण दलों का गठन कर आवश्यक संसाधन उपलब्ध कराने की मांग की।
hin_Deva hin_Deva